Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17049

2. Megjegyzés: A légiforgalmi szolgálati (ATS) útvonalat útvonal leírással határozzák meg, amely tartalmazza az ATS útvonal jelzést, a jelentős pontok (útvonal pontok) közötti rárepülési vagy kirepülési irányszöget, a helyzetjelentési előírásokat valamint, az illetékes légiforgalmi szolgálati hatóság által megállapított legalacsonyabb biztonságos tengerszint feletti repülési magasságot. Légiforgalmi szolgálatok bejelentő irodája — Air traffic services reporting office A légiforgalmi szolgálatokat érintő jelentések, valamint az indulás előtt a légiforgalmi szolgálati egységeknek benyújtott repülési tervek átvételére létesített egység. Megjegyzés: A légiforgalmi szolgálatok bejelentő irodája különálló vagy egy már meglevővel — mint például egy másik légiforgalmi szolgálati egység vagy a légiforgalmi tájékoztató szolgálat irodája — együtt kialakított egység is lehet. Légiforgalmi tájékoztató Kiadvány — Aeronautical Information Publication (AIP) A léginavigáció szempontjából fontos és tartós jellegű légiforgalmi tájékoztatásokat tartalmazó kiadvány, amelyet az érintett Állam vagy annak megbízott szervezete tesz közzé. Légiforgalmi tanácsadó szolgálat — Air traffic advisory service A tanácsadói légtéren belül nyújtott szolgálat, amely a lehetséges mértékben elkülönítést biztosít IFR repülési tervek szerint üzemelő légijárművek között. Légiforgalmi távközlési állomás — Aeronautical telecommunication station A légiforgalmi távközlési szolgálat állomása. Légiforgalom — Air traffic A levegőben levő valamint a repülőtér munkaterületén üzemelő légijárművek összessége. Légijármű — Aircraft Minden olyan szerkezet, amelynek levegőben maradását olyan aerodinamikai reakcióerők biztosítják, amelyek nem azonosak a földfelszínre ható aerodinamikai reakcióerőkkel. 2007/70/II. szám Légijármű parancsnoka — Pilot-in-command A repülés biztonságos végrehajtásáért felelős, a járató vagy az általános célú légiközlekedés esetében a légijármű tulajdonosa részéről parancsnoknak kijelölt repülőgépvezető. Magasság - Height Egy pontként értelmezett szint, tárgy vagy pont valamint egy meghatározott vonatkozási alap (alapadat) közötti függőleges távolság. Megbízhatóság — Integrity (aeronautical data) A léginavigációs adat és értékei megbízhatóságának és pontosságának foka amely jelzi, hogy az a meghatározás vagy az elfogadott módosítás óta nem változik vagy nem veszik el. Mentést koordináló központ — Rescue Co-ordination Centre Egy kutatási és mentési körzeten belül a kutató és mentő szolgálat hatékony megszervezésére valamint a kutató és mentő tevékenység elősegítésére és egyeztetésére létesített egység. Meteorológiai hivatal — Meteorological office A nemzetközi légiközlekedés részére meteorológiai szolgálat nyújtására kijelölt hivatal. Mozgási terület — Movement area Egy repülőtérnek a légijárművek fel és leszállására valamint gurulására használandó része amely a munkaterületet és a forgalmi előtere(ke)t foglalja magába. Munkaterület — Manoeuvring area Egy repülőtérnek a légijárművek fel és leszállására valamint gurulására használandó része a forgalmi előterek kivételével. Műszeres időjárási körülmények — Instrument meteorological conditions (IMC) Látástávolsággal, felhőzettől mért távolsággal és felhőalappal kifejezett időjárási körülmények, amelyek a látás utáni időjárási körülményekre meghatározott minimum értékeknél alacsonyabbak. Megjegyzés: A látás utáni időjárási körülményekre meghatározott minimum értékeket a 2. Annex tartalmazza. Naptár — Calendar Egyedi időbeli referenciarendszer, amely az időpont-meghatározás alapjául szolgál, egynapos léptékben (ISO 19108*). Nemzetközi NOTAM iroda — International NOTAM office Egy Állam által a NOTAM értesítések nemzetközi cseréjére kijelölt iroda. NOTAM Bármely légiforgalmi berendezés, szolgálat, eljárás állapotáról, változásáról, létrehozásáról vagy veszély fennállásáról szóló távközléssel közzétett értesítés, amelynek időben való ismerete a légijármű üzemeltetésével foglalkozó személyek részére alapvetően szükséges. Nyomtatott formájú közleményváltás — Printed communications Olyan közleményváltás, ahol a rendszerbe tartozó egységek mindegyik terminálján automatikus nyomtatott feljegyzés készül a rendszeren áthaladó összes közleményről. * Valamennyi ISO szabvány a fejezet végén kerül felsorolásra. 2007/70/II. szám Összeütközés elkerülését biztosító fedélzeti rendszer — Airborne collision avoidance system (ACAS) A másodlagos légtérfelderítő radar berendezés válaszjeladó egysége jeleinek alapján működő fedélzeti rendszer, amely a földi berendezésektől függetlenül működve tájékoztatja a légijármű vezetőjét az SSR válaszjeladóval felszerelt, összeütközési veszélyt jelentő egyéb légijárművekről. Pontosság — Accuracy A számított vagy mért, valamint a tényleges érték egyezésének mértéke. Megjegyzés: A mért helyzetadatok esetében a pontosságot általában a jelzett helyzethez viszonyított távolság értékben fejezik ki és a tényleges helyzet meghatározott valószínűséggel ezen belülre esik. Rádió-távbeszélés — Radiotelephony Olyan rádió-távközlési módszer, amelynek során a tájékoztatás csere elsősorban szóbeli közleményváltással történik. Repülésbiztonsági program. – Safety programme A repülésbiztonság javítását célzó szabályozások és tevékenységek integrált halmaza. Repülésbiztonság-irányítási rendszer. – Safety management system A repülésbiztonság irányításának szisztematikus szemléletmódja, amelybe beletartoznak a szükséges szervezeti struktúrák, felelősségek, irányelvek és eljárások. Repülési szint — Flight level Meghatározott 1013.2 hectopascal (hPa) alap-nyomás értékhez viszonyított állandó atmoszférikus légnyomású felület, amely más ilyen felületektől meghatározott légnyomáskülönbséggel különül el.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes